b'\n_START_ARTICLE_\nMe\xc5\xa1ker\xc4\x97\n_START_PARAGRAPH_\nMe\xc5\xa1ker\xc4\x97 \xe2\x80\x93 sportin\xc4\x97s ir m\xc4\x97g\xc4\x97ji\xc5\xa1kos \xc5\xbe\xc5\xabkl\xc4\x97s \xc4\xafrankis, skirtas gaudyti g\xc4\x97lavandenes ir j\xc5\xabrines \xc5\xbeuvis.\n_START_SECTION_\nTechnin\xc4\x97s savyb\xc4\x97s\n_START_PARAGRAPH_\nDar prie\xc5\xa1 kelet\xc4\x85 de\xc5\xa1imtme\xc4\x8di\xc5\xb3 buvo naudojamos me\xc5\xa1ker\xc4\x97s i\xc5\xa1 bambuko ar padarytos i\xc5\xa1 lazdyno karteli\xc5\xb3. \xc5\xa0iuolaikinis me\xc5\xa1kerykotis da\xc5\xbeniausiai gaminami i\xc5\xa1 plastiko, armuoto anglies arba stiklo pluo\xc5\xa1to, o rankenos - i\xc5\xa1 kam\xc5\xa1tin\xc4\x97s med\xc5\xbeiagos, tod\xc4\x97l me\xc5\xa1ker\xc4\x97 itin lengva ir tvirta. Priklausomai nuo me\xc5\xa1ker\xc4\x97s tipo ir ilgio montuojami \xc5\xbeiedeliai, kuriais slysta valas.\n_START_SECTION_\nGamintojai\n_START_PARAGRAPH_\nNuo gamintojo priklauso ir me\xc5\xa1ker\xc4\x97s kokyb\xc4\x97 bei patvarumas. Lietuvos rinkoje vyrauja Lenkijoje bei Kinijoje pagaminta produkcija, ta\xc4\x8diau galima \xc4\xafsigyti ir Vokietijoje, Japonijoje ar JAV pagamint\xc5\xb3 me\xc5\xa1keryko\xc4\x8di\xc5\xb3, kuri\xc5\xb3 prekiniai \xc5\xbeenklai \xc5\xbeinomi visame pasaulyje: Shimano, Lamiglas, G. Loomis, Cormoran, Daiwa ir kt.'